《贯道惠其所作屏料理为大轴题之以诗》
宋代·吴则礼

李成既死作者谁，元丰以来惟郭熙。江郎遽出继二老，自有三昧非毛锥。

江郎挽弓要射虎，心醉霸陵石饮羽。论交一世越与秦，白眼终甘守环堵。

君不见昔者昆崙方壶图，笔墨妙好绝代无。十日五日岁月徂，岂如江郎咄嗟云出岫，石上松老枫树枯。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。